Държавен вестник, бр. 89, 2024 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  89
2. Решението на арбитъра или арбитрите, 
назначени в съответствие с параграф 1 от 
този член, е задължително за спорещите 
договарящи страни.
Член 10
Никоя разпоредба от тази Спогодба не 
трябва да се тълкува като пречка за някоя от 
договарящите страни да предприеме дейст­
вия, които са съвместими с разпоредбите на 
Устава на Организацията на обединените 
нации и са ограничени съобразно изисква­
нията на конкретната ситуация, каквито тя 
счита за необходими с оглед осигуряване 
на външната или вътрешната си сигурност.
Член 11
1. Всяка държава може, когато подписва 
тази Спогодба или когато депозира своя до­
кумент за ратификация или присъединяване 
към нея, да декларира, че не се счита за 
обвързана от член 9 на тази Спогодба. Дру­
гите договарящи страни не са обвързани от 
член 9 по отношение на договаряща страна, 
която е направила такава декларация.
2. Резерви по тази Спогодба, различни 
от резервата по параграф 1 на този член, 
се допускат, при условие че са направени в 
писмена форма и ако са направени преди 
депозирането на документа за ратификация 
или присъединяване, са потвърдени в този 
документ.
3. Всяка държава в момента, в който 
депозира своя документ за ратификация на 
тази Спогодба или за присъединяване към 
нея, уведомява писмено генералния секретар 
в каква степен резерви, направени от нея по 
отношение на Конвенцията за движението 
по пътищата, открита за подписване във 
Виена на 8 ноември 1968 г., се прилагат към 
тази Спогодба. Резервите по Конвенцията 
за движението по пътищата, които не са 
включени в уведомлението, направено при 
депозирането на документа за ратификация 
на тази Спогодба или за присъединяване 
към нея, се считат за неприложими към 
тази Спогодба.
4. Генералният секретар съобщава за ре­
зервите и уведомленията, направени съгласно 
този член, на всички държави, посочени в 
член 2 на тази Спогодба. 
5. Всяка държава, която е направила 
декларация, резерва или уведомление в съ­
ответствие с този член, може да ги оттегли 
по всяко време чрез уведомление до гене­
ралния секретар.
6. Всяка резерва, направена в съответ­
ствие с параграф 2 или за която е направено 
уведомление в съответствие с параграф 3 на 
този член: 
(a) изменя за договарящата страна, която 
е направила резервата или е уведомила за 
нея, разпоредбите на Спогодбата, за които се 
отнася резервата, в рамките на тази резерва;
(b) изменя тези разпоредби в същата 
степен и за другите договарящи страни в 
отношенията им с договарящата страна, 
направила резервата.
Член 12
В допълнение към декларациите, уведом­
ленията и съобщенията, предвидени в членове 
6 и 11 на тази Спогодба, генералният секретар 
уведомява договарящите страни и другите 
държави, посочени в член 2, за следното: 
(a) подписванията, ратификациите и при­
съединяванията съгласно член 2;
(b) уведомленията и декларациите съ­
гласно член 3;
(c) датите на влизане в сила на тази Спо­
годба в съответствие с член 4;
(d) датата на влизане в сила на измененията 
на тази Спогодба в съответствие с член 6, 
параграфи 2, 5 и 7;
(e) денонсиранията съгласно член 7;
(f) прекратяването на тази Спогодба съг­
ласно член 8.
Член 13
След 31 декември*2 1972 г. оригиналът на 
тази Спогодба се депозира при генералния 
секретар на Организацията на обединените 
нации, който изпраща заверени копия на 
всички държави, посочени в член 2 на тази 
Спогодба.
В уверение на което долуподписаните 
представители, надлежно упълномощени за 
това, подписаха тази Спогодба.
Съставена в Женева на първи май хиля­
да деветстотин седемдесет и първа година 
в един екземпляр на английски, френски и 
руски език, като трите текста са еднакво 
автентични.
ПРИЛОЖЕНИЕ
1. За целите на това Приложение терминът 
„Конвенция“ означава Конвенцията за дви­
жението по пътищата, открита за подписване 
във Виена на 8 ноември 1968 г. 
2. Това Приложение съдържа само допъл­
ненията към и измененията на съответните 
разпоредби на Конвенцията.
3. В член 1 от Конвенцията (Определения) 
се правят следните изменения и допълнения:
Буква (с) се изменя, както следва:
* В съответствие с решението, взето от Комитета 
по вътрешен транспорт на неговата тридесет и 
първа сесия, периодът, през който Спогодбата 
ще бъде открита за подписване, е удължен до 
31 декември 1972 г.